Farg‘onada asfalt uchun tayyorlab qo‘yilgan ko‘cha ko‘lmakka aylandi (foto)

Farg‘ona shahrining Huvaydo ko‘chasida yo‘lning bir qismi bundan bir oy muqaddam yangi asfalt yotqizish maqsadida tayyorlab qo‘yilgandi. Bu haqda O‘zA xabar berdi.

Biroq, “Qolgan ishga qor yog‘adi” deganlaridek, qor o‘rniga yoqqan yomg‘ir suratdagi ko‘lmaklarni paydo qildi.

Bu esa shu ko‘chada joylashgan 24-umumta’lim maktabi o‘quvchilari, piyodalar va haydovchilarga jiddiy qiyinchiliklar tug‘dirmoqda.

Agar seryog‘in kunlar hali oldinda ekanini nazarda tutsa, bunday xunuk manzara asfalt yotqizilgunga qadar yana necha bor yuzaga kelishini taxmin qilish mumkin.